**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ILGALAIKĖS PASKOLOS PAĖMIMO IR PANAUDOJIMO**

2022 m. vasario 10 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345, Plungės rajono savivaldybės skolinimosi tvarka, patvirtinta Plungės rajono savivaldybės tarybos 2015 m. gegužės 21 d. sprendimu Nr. T1-141, ir atsižvelgdama į Savivaldybės kontrolieriaus 2022 m. sausio 25 d. išvadą Nr. IV-1, Plungės rajono savivaldybės taryba n u s p r e n d ž i a:

1. Imti ilgalaikę iki 3 000,0 tūkstančių eurų paskolą 10-čiai metų prisidėti prie investicijų projektų, kurių įgyvendinimas yra ir bus patvirtintas Savivaldybės tarybos sprendimais.

2. Nustatyti, kad paskolos lėšų panaudojimo sąrašą tvirtina ir keičia Plungės rajono savivaldybės administracijos direktorius įsakymu.

3. Garantuoti paskolos grąžinimą ir palūkanų mokėjimą Plungės rajono savivaldybės biudžeto lėšomis.

4. Įpareigoti Plungės rajono savivaldybės administracijos direktorių, o jo nesant – jį pavaduojantį asmenį organizuoti sprendimo 1 punkte nurodytos paskolos pirkimą ir pasirašyti paskolos sutartį su apklausą laimėjusiu banku.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Strateginio planavimo ir investicijų skyriaus vedėja Žaneta Vaitkuvienė

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą rengė Finansų ir biudžeto skyriaus vedėjo pavaduotoja Margarita Tamošauskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL ILGALAIKĖS PASKOLOS PAĖMIMO IR PANAUDOJIMO“** |

2022-01-17

Plungė

**1. Parengto teisės akto projekto tikslai, uždaviniai, problemos esmė.**

Parengto sprendimo projekto tikslas – įvertinus leistiną skolinimosi limitą, priimti sprendimą dėl paskolos, kuri bus imama 10-čiai metų, įgaliojant Savivaldybės administracijos direktorių organizuoti šiame sprendimo projekte įvardytos paskolos paėmimą ir pasirašyti paskolos sutartį su apklausą laimėjusiu banku.

Šiuo metu Savivaldybė turi 8 ilgalaikes paskolas. Bendras skolintų lėšų likutis 2021 m. gruodžio 31 d. – 7 295,3 tūkst. eurų (2020 m. gruodžio 31 d. – 6 712,6 tūkst. eurų).

Paskutinės, dabar imamos, paskolos panaudojimo terminas pagal sutartį, pasirašytą su banku, 2023 m. balandžio 6 diena, bet nepanaudotas šios paskolos likutis 2021-12-31 – 669 640,08 euro.

2021 m. gruodžio 14 d. Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-745 13 straipsnio 1 dalies 1 punkte yra nuostata: „...savivaldybės skola negali viršyti 60 procentų šio įstatymo 5 priede nurodytų prognozuojamų savivaldybės biudžeto pajamų iš gyventojų pajamų mokesčio“.

Savivaldybės skola 2021 m. gruodžio 31 d. – 7 295,3 tūkst. eurų, ir tai sudaro 30,37 proc. prognozuojamų 2022 metų Savivaldybės biudžeto pajamų (prognozuojamos Savivaldybės biudžeto pajamos, nurodytos 2022 metų įstatymo 5 priede – 24 021 tūkst. eurų).

Taip pat įstatymo 13 straipsnio 2 punkte nurodyta: „Savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2022 metams prognozuojamo neigiamo produkcijos atotrūkio nuo potencialo“.

Įvertinus tai, kad dabar imamos paskolos likutis yra apie 669,6 tūkst. eurų, o planuojamą paskolą galima bus baigti imti 2024 m. pirmą pusmetį, naujos paskolos dydis gali būti iki 3000 tūkst. eurų (2022 m. – 850,0 tūkst. eurų, 2023 m. – 1 456,2 tūkst. eurų, 2024 m. 693,8 tūkst. eurų).

**2. Kaip šiuo metu yra sprendžiami projekte aptarti klausimai.**

Šiuo metu yra naudojama paskola, dėl kurios ėmimo pasirašyta sutartis su banku. Nepanaudotas šios paskolos likutis 2021 m. gruodžio 31 d. - 669 640,08 euro.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą, bus finansavimo šaltinis prisidėti prie investicijų projektų, kurių įgyvendinimas yra ir bus patvirtintas Savivaldybės tarybos sprendimais, projektai bus finansuojami laiku, bet didės biudžeto lėšų poreikis Savivaldybės skoliniams įsipareigojimams.

**4. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 28 punkte nurodyta, kad savivaldybių tarybos, priimdamos sprendimus dėl paskolų ėmimo, turi gauti savivaldybės kontrolės ir audito tarnybos išvadą.

Viešųjų pirkimų įstatyme 6 straipsnio 7 punkte nustatyta, kad, perkant paslaugas, šio įstatymo reikalavimai netaikomi „paskoloms, susijusioms ar nesusijusioms su vertybinių popierių arba kitų finansinių priemonių emisija, pardavimu, pirkimu ar perleidimu“.

Tarybai priėmus sprendimą, paskolos ėmimo paslaugos pirkimas bus vykdomas apklausos būdu.

2021 m. gruodžio 14 d. Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-745 13 straipsnio 1 dalies 1 punkte yra nuostata: „...savivaldybės skola negali viršyti 60 procentų šio įstatymo 5 priede nurodytų prognozuojamų savivaldybės biudžeto pajamų iš gyventojų pajamų mokesčio“.

2021 m. gruodžio 14 d. Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-74513 straipsnio 2 punkte nurodyta: „Savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2022 metams prognozuojamo neigiamo produkcijos atotrūkio nuo potencialo“.

**5. Pateikti skaičiavimus, išlaidų sąmatas, nurodyti finansavimo šaltinius.**

Paskolos poreikis ir projektai, kuriems planuojama imti paskolą, nurodyti Strateginio planavimo ir investicijų skyriaus 2022 m. sausio 14 d. rašte Nr. A20 – 136 (pridedama).

Paimtų ilgalaikių paskolų atidavimas iki 2032 metų parodytas 1 lentelėje.

Lentelėje nurodytas ir paskolos, kurią planuojama imti pagal parengtą tarybos sprendimo projektą, grąžinimas.

1 lentelė



2022 metais bus siekiama Savivaldybės biudžeto atitikties Fiskalinės sutarties įgyvendinimo konstitucinio įstatymo nuostatoms, ir skolintis bus galima mažiau, negu ankstesniais metais.

Planuojama, kad 2022 metais bus galima pasiskolinti 1 519,6 tūkst. eurų.

Bendra metinio grynojo skolinimosi suma per ketverių metų (2019 – 2022) laikotarpį parodyta 2 lentelėje:

2 lentelė



**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikia.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Strateginio planavimo ir investicijų skyriaus. Priėmus sprendimą, laiku bus finansuojami vykdomi investicijų projektai.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Bankams, kurie dalyvaus apklausoje**.**

**11. Kita svarbi informacija.**

Rengėja

Finansų ir biudžeto skyriaus vedėjo pavaduotoja Margarita Tamošauskienė