|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS 2022-2024 METŲ STRATEGINIO VEIKLOS PLANO PATVIRTINIMO** |
| 2022 m. vasario 10 d. Nr.T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Plungės rajono savivaldybės strateginio planavimo organizavimo tvarkos aprašu, patvirtintu Plungės rajono savivaldybės tarybos 2021 m. gruodžio 27 d. sprendimu Nr. T1-316 „Dėl Plungės rajono savivaldybės strateginio planavimo organizavimo tvarkos aprašo patvirtinimo“, Plungės rajono savivaldybės taryba nusprendžia:

Patvirtinti Plungės rajono savivaldybės 2022-2024 metų strateginį veiklos planą (pridedama).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas V. Tumas

Strateginio planavimo ir investicijų skyriaus vedėja Žaneta Vaitkuvienė

Finansų ir biudžeto skyriaus vedėja Daiva Mažeikienė

Švietimo ir sporto skyriaus vedėjas Gintautas Rimeikis

Architektūros ir teritorijų planavimo skyriaus vedėjas Tomas Jocys

Socialinės paramos skyriaus vedėja Jolanta Puidokienė

Vietos ūkio skyriaus vedėjas Arvydas Liutika

Buhalterinės apskaitos skyriaus vedėja Genovaitė Pečkauskienė

Turto skyriaus vedėja Živilė Bieliauskienė

Žemės ūkio skyriaus vedėja Airida Montvydienė

Sprendimą parengė Strateginio planavimo ir investicijų skyriaus vedėjo pavaduotoja Jurgita Saldukienė Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2022-2024 METŲ STRATEGINIO VEIKLOS PLANO PATVIRTINIMO“**

2022 m. sausio 24 d.

Plungė

1. **Parengto teisės akto projekto tikslai.**

Tikslas - patvirtinti Plungės rajono savivaldybės 2022-2024 metų strateginį veiklos planą.

1. **Teisės akto projekto esmė**, **rengimo priežastys ir motyvai.**

Projekto esmė. Vadovaujantis Lietuvos Respublikos vietos savivaldos įstatymo 16 straipsnio 2 dalies 40 punktu ir Plungės rajono savivaldybės tarybos 2021 m. gruodžio 27 d. sprendimu Nr. T1-316 „Dėl Plungės rajono savivaldybės strateginio planavimo organizavimo tvarkos aprašo patvirtinimo, patvirtinti parengtą Plungės rajono savivaldybės 2022-2024 metų strateginį veiklos planą.

Plungės rajono savivaldybės 2022-2024 metų strateginis veiklos planas tvirtinamas 2022-2024 biudžetiniams metams. 2022-2024 m. strateginiame veiklos plane numatyti dvidešimt vienas suderinti su ilgalaikiais prioritetais veiklos tikslai, planuojami įvykdyti per artimiausius trejus metus. Šiems tikslams įgyvendinti suformuotos 8 programos:

01 Ugdymo kokybės, sporto ir modernios aplinkos užtikrinimo programa. Programos tikslai, uždaviniai ir priemonės susijusios su švietimo funkciją įgyvendinančių įstaigų veiklos organizavimu.

02 Ekonominės ir projektinės veiklos programa. Programos tikslai, uždaviniai ir priemonės susijusios su tikslu planuoti rajono projektus, kurie didintų rajono ekonominį potencialą, žinomumą, skatintų rajono socialinę-ekonominę plėtrą, užtikrintų racionalų savivaldybės teritorijos ir jos infrastruktūros vystymąsi; ugdyti sąmoningas, aktyvias ir tvarias rajono savivaldybės bendruomenes, remti jų veiklų plėtojimo iniciatyvas; kurti palankią verslui ir investicijoms aplinką; plėtoti bendradarbiavimo ryšius su Lietuvos miestų ir užsienio šalių institucijomis ir organizacijomis.

03 Teritorijų planavimo programa. Programos tikslai, uždaviniai ir priemonės susijusios su

nustatyta procedūra teritorijos vystymo bendrajai erdvinei koncepcijai, žemės naudojimo prioritetams, aplinkosaugos, paminklosaugos ir kitoms sąlygoms nustatyti, žemės, miško ir vandens naudmenų, gyvenamųjų vietovių, gamybos bei infrastruktūros sistemai formuoti, gyventojų užimtumui reguliuoti, fizinių ir juridinių asmenų veiklos plėtojimo teisėms teritorijoje nustatyti.

04 Socialiai saugios ir sveikos aplinkos kūrimo programa. Programos tikslai, uždaviniai ir priemonės susijusios su piniginės ir nepiniginės socialinės paramos teikimu savivaldybės teritorijoje, socialinių paslaugų teikimu, užtikrinama rajono gyventojų sveikatos priežiūra, kompensacija vežėjams ir mokykloms, patyrusioms išlaidas už mokinių ir keleivių, turinčių teisę į nuolaidas visuomeniniame transporte, vežimą, užtikrinama mokinių visuomenės sveikatos priežiūra ir plėtra mokyklose ir ikimokyklinėse įstaigose.

05 Savivaldybės aplinkos apsaugos programa. Programos tikslai, uždaviniai ir priemonės susijusios su aplinkosaugine infrastruktūra, skatina kurti sveiką gyvenamąją aplinką, didinti Plungės miesto ir rajono patrauklumą turizmui ir poilsiui, mažinti aplinkos teršimo šaltinių skaičių, spręsti gyvosios gamtos, kraštovaizdžio, biologinės įvairovės išsaugojimo ir atkūrimo bei gamtos išteklių apsaugos problemas, kompensuoti aplinkai padarytą žalą.

06 Kultūros ir turizmo programa. Programos tikslai, uždaviniai ir priemonės susijusios su kultūros įstaigų, kultūros funkcijų įgyvendinimu ir organizavimu, kūno kultūros politikos ir programos plėtojimu.

07 Savivaldybės veiklos valdymo programa. Programos tikslai, uždaviniai ir priemonės, susiję su Savivaldybės institucijų darbo organizavimu; valstybės (perduotų savivaldybėms) funkcijų įgyvendinimu.

08 Infrastruktūros objektų priežiūros ir ūkinių subjektų rėmimo programa. Programos tikslai, uždaviniai ir priemonės susiję su savivaldybės infrastruktūros objektų remontu bei priežiūra, avarinių situacijų likvidavimu, susisiekimo infrastruktūros objektų plėtojimu bei priežiūra – miesto bei rajono vietinės reikšmės kelių remontu, rekonstrukcija ir tiesimu bei saugių eismo sąlygų užtikrinimu, nepertraukiamu šilumos tiekimu visiems savivaldybės objektams, vandens tiekimo ir nuotekų tinklų plėtrą bei atitiktį sveikatos ir apsaugos reikalavimams, darbo ir ugdymo sąlygų gerinimu Plungės rajono savivaldybės įstaigų sporto bazių priežiūra ir remontu, elektros ūkio priežiūra.

**3. Lėšų poreikis (jeigu teisės aktui įgyvendinti reikalingos lėšos).**

Sprendimui įgyvendinti reikia lėšų. Lėšų poreikis nurodytas asignavimų suvestinėse.

1. **Laukiami rezultatai.**

Patvirtinus Plungės rajono savivaldybės 2022-2024 metų strateginį veiklos planą, bus įgyvendinamos 8 programos. Šioms programoms įgyvendinti bus naudojamos Savivaldybės biudžeto lėšos, valstybės biudžeto specialiosios tikslinės dotacijos lėšos ir Europos Sąjungos paramos lėšos.

**5. Kita svarbi informacija (**gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita**.).** Nėra

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos tinkamai įsisavinti skirtas lėšas* | *-* |
| *Finansams* | *Bus sudarytos sąlygos tinkamai įsisavinti skirtas lėšas* | *-* |
| *Socialinei aplinkai* | *Bus sudarytos sąlygos tinkamai įsisavinti skirtas lėšas* | *-* |
| *Viešajam administravimui* | *Turės teigiamo poveikio viešojo valdymo procesams* | *-* |
| *Teisinei sistemai* | *Nenumatomas* | *-* |
| *Kriminogeninei situacijai* | *Nenumatomas* | *-* |
| *Aplinkai* | *Turės teigiamo poveikio aplinkai* | *-* |
| *Administracinei naštai* | *Nenumatomas* | *-* |
| *Regiono plėtrai* | *Turės teigiamo poveikio regiono plėtrai.* | *-* |
| *Kitoms sritims, asmenims ar jų grupėms* | *Nenumatomas* | *-* |

***Antikorupcinis vertinimas*** *–* vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja vedėjo pavaduotoja Jurgita Saldukienė

(pareigos) (parašas) (vardas, pavardė)