**Projektas**

**PLUNGĖS RAJONO SAVIVALDYBĖS TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2019 M. SPALIO 31 D. SPRENDIMO NR. T1-268 „DĖL MAKSIMALAUS BENDROJO NAUDOJIMO OBJEKTŲ ADMINISTRAVIMO MOKESČIO TARIFO APSKAIČIAVIMO TVARKOS APRAŠO PATVIRTINIMO“ ir jį keitusio sprendimo PAKEITIMO**

2022 m. vasario 10 d. Nr. T1-

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2019 m. spalio 31 d. sprendimo Nr. T1-268 „Dėl Maksimalaus bendrojo naudojimo objektų administravimo mokesčio tarifo apskaičiavimo tvarkos aprašo patvirtinimo“ 2 punktą ir jį išdėstyti taip:

„2. Nustatyti, kad asmens, pretenduojančio teikti administravimo paslaugas, siūlomas administravimo tarifas ir Plungės rajono savivaldybės administracijos direktoriaus įsakymu paskirto administratoriaus taikomas administravimo tarifas negali viršyti šio sprendimo 1 punktu patvirtinto Aprašo nustatyta tvarka apskaičiuoto namo maksimalaus administravimo mokesčio tarifo (be pridėtinės vertės mokesčio):

2.1. daugiabučių namų, kurių plotas iki 1000 m², - 0,1066 Eur/ m²;

2.2. daugiabučių namų, kurių plotas nuo 1000 iki 2000 m², - 0,1035 Eur/ m²;

2.3. daugiabučių namų, kurių plotas nuo 2000 iki 3000 m², - 0,1015 Eur/ m²;

2.4. daugiabučių namų, kurių plotas didesnis kaip 3000 m², - 0,0812 Eur/ m².“

Savivaldybės meras

SUDERINTA:

Administracijos direktorius Mindaugas Kaunas

Skyriaus vedėjas Arvydas Liutika

Kalbos tvarkytojas Algirdas Eidukaitis

Juristas Vytautas Tumas

Sprendimą rengė

Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2019 M. SPALIO 31 D. SPRENDIMO NR. T1- 268 „DĖL MAKSIMALAUS BENDROJO NAUDOJIMO OBJEKTŲ ADMINISTRAVIMO MOKESČIO TARIFO APSKAIČIAVIMO TVARKOS APRAŠO PATVIRTINIMO“ ir jį keitusio sprendimo PAKEITIMO“**

2022 m. sausio 20 d.

Plungė

1. **Parengto teisės akto projekto tikslai, uždaviniai, problemos esmė.**

Maksimalūs administravimo tarifai (kartu su jų apskaičiavimo tvarka) Savivaldybės tarybos buvo patvirtinti 2019 m. spalio mėn. Jie, vadovaujantis nauja metodika, buvo diferencijuoti pagal daugiabučių namų plotą. SĮ „Plungės būstas“ šiais tarifais naudojosi ir jų neviršijo. Tačiau patvirtinti administravimo tarifai nebeatitinka nūdienos kainų (įkainių), todėl keičiamas sprendimo 2 punktas, nurodant apskaičiuotus naujus įkainius.

**2. Kaip šiuo metu yra sprendžiami projekte aptarti klausimai.**

SĮ „Plungės būstas“ 2022-01-13 pateikė raštą Nr. D2-15 „Dėl administravimo mokesčių ir techninės priežiūros tarifų patvirtinimo“, kuriame išdėstyti argumentai dėl administravimo tarifų perskaičiavimo (pridedama).

**3. Kodėl būtina priimti sprendimą, kokių pozityvių rezultatų laukiama.**

Nuo 2019 m. kilo SĮ „Plungės būstas“ darbuotojų atlyginimai, žymiai padidėjo įmonės pastato išlaikymo išlaidos (šildymas, elektra, vanduo) bei kitos išlaidos, susijusios su įmonės veikla. Bus išgryninti ir aiškesni administravimo įkainiai, atitinkantys pastarųjų metų metinę infliaciją. Atsižvelgiant į tai, kad keitėsi darbo užmokesčio bei daugelis kitų išlaidų, keitėsi ir administravimo tarifų dydis.

**4. Siūlomos teisinio reguliavimo nuostatos.** Keičiami daugiabučių namų administravimo tarifai.

**5.** **Pateikti skaičiavimus, išlaidų sąmatas, nurodyti finansavimo šaltinius.** Lėšų nereikia.

**6.** **Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Keičiamas Plungės rajono savivaldybės tarybos 2019 m. spalio 31 d. sprendimo Nr.T1-268 „Dėl Maksimalaus bendrojo naudojimo objektų administravimo mokesčio tarifo apskaičiavimo tvarkos aprašo patvirtinimo“ 2 punktas.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Projektas parengtas Savivaldybės įmonės „Plungės būstas“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10.** **Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Patvirtintas sprendimas siunčiamas SĮ „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kt.

Dėl aiškumo pateikiamas administravimo įkainių lyginamasis variantas, t. y. kiek ir kokioje pozicijoje didėja tarifas (pridedamas 1 lapas).

**12. Numatomo teisinio reguliavimo poveikio vertinimas (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatoma* |
| *Finansams* |  | *nenumatoma* |
| *Socialinei aplinkai* |  | *nenumatoma* |
| *Viešajam administravimui* |  | *nenumatoma* |
| *Teisinei sistemai* |  | *nenumatoma* |
| *Kriminogeninei situacijai* |  | *nenumatoma* |
| *Aplinkai* |  | *nenumatoma* |
| *Administracinei naštai* |  | *nenumatoma* |
| *Regiono plėtrai* |  | *nenumatoma* |
| *Kitoms sritims, asmenims* | SĮ „Plungės būstas“ administruojamų gyvenamųjų namų butų savininkams padidės išlaidos už pastatų administravimą. |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio sk. vyr. specialistas K. Milierius