**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS 2022 METŲ BIUDŽETO PATVIRTINIMO**

2022 m. vasario 10 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Plungės rajono savivaldybės taryba nusprendžia:

1. Patvirtinti:

1.1. Plungės rajono savivaldybės 2022 metų biudžeto pajamas – 48 099,780 tūkst. eurų (1 priedas), iš jų –1 193,400 tūkst. eurų - iš biudžetinių įstaigų pajamų už prekes, teikiamas paslaugas ir turto nuomą į Savivaldybės biudžetą (2 priedas) ir 2021 metais nepanaudotų biudžeto lėšų likutį – 2 820,400 tūkst. eurų.

1.2. Plungės rajono savivaldybės 2022 metų skolintas lėšas – 1 519,600 tūkst. eurų.

1.3. Plungės rajono savivaldybės 2022 metų biudžeto asignavimus – 51 226,480 tūkst. eurų ir 1 213,300 tūkst. eurų - paskoloms grąžinti; iš jų:

1.3.1. 27 695,600 tūkst. eurų - savarankiškosioms savivaldybės funkcijoms vykdyti ir 532,000 tūkst. eurų - paskoloms grąžinti (3 priedas);

1.3.2. 3 888,966 tūkst. eurų - valstybinėms (valstybės perduotoms savivaldybėms) funkcijoms vykdyti (4 priedas);

1.3.3. 12 090,100 tūkst. eurų – ugdymo reikmėms finansuoti (5 priedas);

1.3.4. 4 219,314 tūkst. eurų - kitoms dotacijoms (6 priedas);

1.3.5. 1 193,400 tūkst. eurų - biudžetinių įstaigų pajamų už prekes, teikiamas paslaugas ir turto nuomą (7 priedas);

1.3.6. 2021 metais nepanaudotų biudžeto lėšų paskirstymą: asignavimai – 2 139,100 tūkst. eurų ir 681,300 tūkst. eurų - paskoloms grąžinti (8 priedas).

1.4. Plungės rajono savivaldybės 2022 metų biudžeto asignavimų paskirstymą pagal 2022-2024 metų strateginio veiklos plano programas (9 priedas).

2. Pavesti Savivaldybės biudžeto asignavimų valdytojams, sudarant ir tvirtinant 2022 metų programų sąmatas, numatyti reikiamus asignavimus įsiskolinimams, susidariusiems iki 2022 metų sausio 1 d. už suteiktas paslaugas, atliktus darbus ir įsigytas prekes, padengti.

3. Nustatyti, kad:

3.1. iš sutaupytų asignavimų išlaidoms pirmiausia turi būti dengiami įsiskolinimai (mokėtinos sumos);

3.2. biudžetinėse įstaigose 2023 m. sausio 1 d. esantis įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2022 m. sausio 1 d. įsiskolinimą (mokėtinas sumas, išskyrus sumas paskoloms grąžinti).

4. Leisti Savivaldybės administracijos Finansų ir biudžeto skyriui Savivaldybės biudžeto sąskaitoje esančias laikinai laisvas biudžeto lėšas naudoti apmokėti už įvykdytus darbus, kurie bus finansuojami:

4.1. iš Savivaldybės imamos paskolos, kol Plungės rajono savivaldybės tarybos 2015 m. gegužės 21 d. sprendimu Nr. T1-141 nustatyta tvarka vyks apklausa dėl paskolos paėmimo ir bus pasirašyta sutartis su apklausą laimėjusiu banku;

4.2. iš specialių tikslinių dotacijų lėšų, po mokėjimo paraiškų pateikimo, kol bus gautos tikslinės lėšos.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytojas Algirdas Eidukaitis

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Strateginio planavimo ir investicijų skyriaus vedėja Žaneta Vaitkuvienė

Finansų ir biudžeto skyriaus vyr. specialistė Regina Žilinskienė

Buhalterinės apskaitos skyriaus vedėja Genovaitė Pečkauskienė

Socialinės paramos skyriaus vedėja Jolanta Puidokienė

Švietimo ir sporto skyriaus vedėjas Gintautas Rimeikis

Rengėjai:

Finansų ir biudžeto skyriaus vedėjo pavaduotoja Margarita Tamošauskienė

Finansų ir biudžeto skyriaus specialistai

# FINANSŲ IR BIUDŽETO SKYRIUS

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2022 METŲ BIUDŽETO PATVIRTINIMO“**

2022 m. sausio 25 d.

Plungė

Plungės rajono savivaldybės 2022 metų biudžeto projektas parengtas, vadovaujantis Lietuvos Respublikos biudžeto sandaros įstatymu, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, valstybės institucijų ir įstaigų teisės aktais apie 2022 m. Savivaldybei patvirtintas valstybės biudžeto specialiųjų tikslinių dotacijų ir kitų dotacijų sumas, Plungės rajono savivaldybės 2022 – 2024 metų strateginio veiklos plano projektu, Plungės rajono savivaldybės tarybos ir Administracijos direktoriaus patvirtintose biudžeto lėšų apskaičiavimo tvarkose nustatytais normatyvais bei atsižvelgiant į Savivaldybės asignavimų valdytojų pateiktus sąmatų projektus ir biudžetinių įstaigų pajamų už teikiamas paslaugas prognozes.

**PAJAMOS**

2022 metais Plungės rajono savivaldybės biudžeto pajamos – 48 099,78 tūkst. eurų (sprendimo projekto 1 priedas).

1 diagramoje parodyta Savivaldybės 2022 metų biudžeto pajamų struktūra procentais:

1 diagrama. 2022 m. biudžeto pajamų struktūra

Pajamų struktūroje didžiausią dalį - 50,1 proc. (24,1 mln. eurų) - sudaro GPM ir dotacijos - 42 proc. (20,1 mln. eurų). Kiti mokesčiai ir kitos pajamos – 5,4 proc. (2,6 mln. eurų), įstaigų pajamos – 2,5 proc. (1,2 mln. eurų).

2022 metų biudžeto pajamų bendra apimtis, palyginti su 2021 m. metų pradžios biudžeto pajamų planu, yra 4,3 mln. eurų, arba 10 proc. didesnė. O palyginant su 2021 m. metų patikslintu biudžeto pajamų planu (53 197,5 tūkst. eurų), yra 5,1 mln., arba 4 proc. mažesnė. Šiuo metu, kaip ir tvirtinant 2021 m. biudžetą, dar nežinomos tikslinės dotacijos lėšos savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, tikslinės dotacijos investicijų projektams finansuoti bei kitos tikslinės dotacijos. 2022 m 2,2 mln. eurų mažiau planuojama gauti ir ES lėšų.

Plungės rajono savivaldybės 2022 metams biudžeto planuojamos pajamos savarankiškosioms funkcijoms finansuoti - 26 708 tūkst. eurų; palyginti su 2021 metų patikslintu planu, didėja 2,9 eurų, arba 12,2 proc., o palyginant su 2021 metų pradžia – 5 mln. eurų, arba 23,1 proc.

2021 m. – 2022 m. Savivaldybės biudžeto pajamų palyginimas pateiktas 1 lentelėje (pridedama 1 lentelė).

Pagrindinis rodiklis, lemiantis savivaldybių biudžetų pajamų apimtį, yra įstatymu tvirtinama GPM dalis (procentais), tenkanti savivaldybių biudžetams. 2022 metams savivaldybių biudžetams patvirtinta 48,12 proc. GPM įplaukų nuo visų GPM įplaukų į konsoliduotus valstybės ir savivaldybių biudžetus (2021 m. patvirtinta 47,62 proc.): pastovioji dalis – 42,77 proc. (2021 m. patvirtinta – 42,95 proc.) ir kintamoji dalis – 5,35 proc. (2021 m. patvirtinta – 4,67 proc.).

2022 m. kintamosios GPM dalies didėjimas yra susijęs su Savivaldybės išlaidų pokyčiu dėl Seimo ir Vyriausybės priimtų sprendimų. Jiems kompensuoti Plungės rajono savivaldybei numatyta 2 484,0 tūkst. eurų:

221 tūkst. eurų – minimaliai mėnesinei algai padidinti;

252 tūkst. eurų – pareiginės algos baziniam dydžiui padidinti;

179 tūkst. eurų – minimaliems koeficientams padidinti;

1. tūkst. eurų – kultūros ir meno darbuotojų darbo užmokesčiui padidinti;

24 tūkst. eurų – Transporto lengvatų įstatymo 5 straipsnio pakeitimams įgyvendinti;

1 745 tūkst. eurų – 2018-2021 metų sumos kintamajai gyventojų pajamų mokesčio daliai apskaičiuoti.

Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo 5 priedu patvirtintos prognozuojamos pajamos iš gyventojų pajamų mokesčio be įplaukų iš fiksuoto pajamų mokesčio už veiklas, kuriomis verčiamasi, turint verslo liudijimą – 24 021 tūkst. eurų. 2021 m. ir ankstesniais metais į prognozuojamas pajamas buvo įskaičiuojami ir įstatymu tvirtinami ir kiti prognozuojami mokesčiai: žemės, nekilnojamojo turto, paveldimo turto, žemės nuomos, pajamos iš baudų, konfiskuoto turto ir kitų netesybų, valstybės rinkliavos. Nuo 2022 m. pajamas iš šių mokesčių Savivaldybė prognozuoja pati, o neįvykdžius planų, Savivaldybei nebebus kompensuojamos negautos pajamos iš minėtų mokesčių.

Specialiosios tikslinės dotacijos iš valstybės biudžeto planuojamos, atsižvelgiant į turimą informaciją iš ministerijų, kuruojančių atitinkamas valstybines (perduotas savivaldybei) funkcijas, bei į ugdymo reikmėms skirtą dotaciją ir kitas tikslines lėšas. ES lėšos - pagal vykdomų (planuojamų) projektų finansavimo sutartis, teikiamas paraiškas.

Biudžetinių įstaigų įmokos planuojamos pagal įstaigų pateiktus duomenis apie pajamas, gaunamas už teikiamas paslaugas, įmokas už išlaikymą švietimo, socialinės apsaugos ir kitose įstaigose, patalpų nuomą (sprendimo projekto 2 priedas).

2021 m. lėšų likučiai – 2 820,4 tūkst. eurų: 88 tūkst. eurų - už parduotą žemę; 118,3 tūkst. eurų - už parduotą socialinį būstą; 420,9 tūkst. eurų - vietinės rinkliavos už atliekų tvarkymą; 27,4 tūkst. eurų - įstaigų gautų pajamų; 484,5 tūkst. eurų - ES lėšų; 1 581,3 tūkst. eurų - savarankiškosioms funkcijoms vykdyti; 100 tūkst. eurų - Aplinkos apsaugos rėmimo programos lėšų.

2022 metais planuojama pasiskolinti 1 519,6 tūkst. eurų prisidėti prie vykdomų investicijų projektų finansavimo (pridedama 2 lentelė). Iš jų 720 tūkst. eurų - vadovaujantis Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 2 punktu: „savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2022 metams prognozuojamo neigiamo produkcijos atotrūkio nuo potencialo“.

**IŠLAIDOS**

2022 metų išlaidos – 52 439,78tūkst. eurų, iš jų: skolintų lėšų suma numatoma 1 519,6 tūkst. eurų, 2021 metų nepanaudotos lėšos – 2 820,4 tūkst. eurų.

Iš 52 439,78 tūkst. eurų išlaidų – 1 213,3 tūkst. eurų yra numatyta paskoloms pagal sudarytas sutartis grąžinti.

2 diagramoje parodyta Savivaldybės 2022 metų biudžeto išlaidų struktūra procentais:

2 diagrama. 2022 m. biudžeto išlaidų struktūra

2022 metų biudžeto išlaidos, palyginti su 2021 m. metų pradžios biudžeto išlaidų planu, yra 4,1 mln. eurų, arba 8,6 proc. didesnės.

2022 metų biudžeto projekte lėšų darbo užmokesčiui ir socialinio draudimo įnašams numatyta 29 178,3 tūkst. eurų, tai sudaro 58,6 proc. biudžeto išlaidų. Palyginti su 2021 metų pradžioje patvirtintu planu, didėja 4,4 mln. eurų., arba 17,7 proc.

Pažymėtina, kad 2022 m. yra pakeistos Lietuvos Respublikos biudžeto sandaros įstatymo 26 straipsnio 4 dalies 2 punkto nuostatos, kuriomis vadovaujantis savivaldybės taryba tvirtina bendrą asignavimų, iš jų - darbo užmokesčiui, sumą ir jų paskirstymą biudžetinėms įstaigoms ar savivaldybių administracijos padaliniams programoms vykdyti. 2022 m. iš bendros sumos nebeišskiriami asignavimai turtui įsigyti.

**Sprendimo 3 priedas**

Savarankiškosioms savivaldybės funkcijoms vykdyti 2022 m. Savivaldybės biudžeto projekte numatyta 28 227,6 tūkst. eurų, arba 53,8 % biudžeto išlaidų; iš jų – 2 868 tūkst. eurų prisidėti prie investicijų projektų finansavimo.

Išlaidos savarankiškosioms funkcijoms vykdyti, palyginti su 2021 metų pradžioje patvirtintu planu, didėja 4 728,6 tūkst. eurų, arba 20 proc.

2022 m. numatytas finansavimas naujoms priemonėms:

* „Dalyvaujamojo biudžeto įgyvendinimas“ – 100 tūkst. eurų;
* „Savivaldybės įstaigoms reikalingų specialybių darbuotojų finansinis skatinimas“ – 40 tūkst. eurų;
* „Bendradarbystės centro „Spiečius“ veikla“ – 35 tūkst. eurų išlaidoms, o 20 tūkst. eurų darbo užmokesčiui numatyta priemonėje „Savivaldybės administracijos veikla“;
* „Ugdymo kokybės užtikrinimas“ – 200 tūkst. eurų: 18,0 tūkst. eurų – NVŠ apskaitos sistemai; 40,0 tūkst. eurų – darželio-lopšelio „Raudonkepuraitė“ naujai įrengiamose grupėse buvusioje Vyskupo M. Valančiaus pradinėje mokykloje baldams įsigyti; 142,0 tūkst. eurų – darbužių spintelėms mokyklose įsigyti, panaikinus rūbininkų etatus;
* „Plungės specialiojo ugdymo centro veikla‘ – 17 tūkst. eurų – programai, skirtai dienos socialinei globai, ankstyvajai reabilitacijai vykdyti. Veiklas planuojama pradėti vykdyti nuo 2022 m. liepos 1d. Numatyta teikti kompleksines paslaugas vaikams su negalia ir visai šeimai.

2022 m. tęsiama mokyklų skaitmeninimo programa: 50 tūkst. eurų numatyta mokykloms – įgyvendinti IT plėtros strategijas:

* Priemonėje „Alsėdžių Stanislovo Narutavičiaus gimnazijos veikla“ – 5 tūkst. eurų;
* Priemonėje „Akademiko A. Jucio progimnazijos veikla“ – 6,8 tūkst. eurų;
* Priemonėje „Ryto“ pagrindinės mokyklos veikla“ – 16,6 tūkst. eurų;
* Priemonėje „Senamiesčio mokyklos veikla“ pagrindinės mokyklos veikla“ – 16,6 tūkst. eurų;
* Priemonėje „Žemaičių Kalvarijos M. Valančiaus gimnazijos veikla“ pagrindinės mokyklos veikla“ – 5 tūkst. eurų.

23,8 tūkst. eurų numatyta specialistų kelionės išlaidoms kompensuoti pagal Savivaldybės tarybos patvirtintą tvarką (asignavimai numatyti įstaigose);

8 tūkst. eurų - Sporto ir rekreacijos centrui - Vandens sporto šventei organizuoti.

Apskaičiuojant savivaldybių kintamosios GPM dalį, Plungės savivaldybei skirti 63 tūkst. eurų kultūros darbuotojų pareiginės algos koeficientams didinti. Atsižvelgiant į ministro rekomendaciją numatyti savivaldybės biudžete papildomas lėšas kultūros ir meno darbuotojų darbo užmokesčiui padidinti, biudžeto projekte iš viso numatyta 147,6 tūkst. eurų (63 tūkst. eurų + 84,6 tūkst. eurų) kultūros darbuotojų koeficientų didinimui. Lėšos paskirstytos kultūros įstaigoms.

Priemonėje „Kultūros projektų rėmimas“ numatyta 25 tūkst. eurų ir 19,9 tūkst. eurų projektams. Šios lėšos numatytos įstaigų asignavimuose: Žlibinų KC -3,7 tūkst. eurų, Kulių KC - 4.0 tūkst. eurų, Šateikių KC - 2,2 tūkst. eurų, Žemaičių Kalvarijos KC – 4,5 tūkst. eurų, Plungės KC – 3,0 tūkst. eurų, Viešajai bibliotekai – 2,3 tūkst. eurų, Žemaičių dailės muziejui – 0,2 tūkst. eurų.

Priemonėje „Žemaičių Kalvarijos kultūros cento veikla“ – 5 tūkst. eurų Alsėdžių kultūros sostinės renginiams.

Priemonėje „Žemaičių dailės muziejaus veikla“ – 57,1 tūkst. eurų už projekto „Plungės dvaro sodybos žirgyno pastato, Plungės r. sav., Plungės m., Parko g. 5, pritaikymas kultūros reikmėms“ kapitalinio remonto ir tvarkybos darbų (restauravimo ir remonto) projektavimo darbus, kurie bus užbaigti 2022 m. I ketvirtį.

Priemonėje „Vaikų dienos centrų programų rėmimas“ numatyta 83 tūkst. eurų vaikų dienos centrams: Šateikių – 18 tūkst. eurų, „Vilties vėrinėliai“ – 12,2 tūkst. eurų, „Cyrulis“ – 12,2 tūkst. eurų, Stalgėnų „Gija“ – 10,2 tūkst. eurų, Alsėdžių „Edukacija kitaip“ - 8,3 tūkst. eurų, Varkalių -10,3 tūkst. eurų, į kitas savivaldybes išvykusiems vaikams -1,0 tūkst. eurų, „Draugauk“ ir „Mes“ - po 5,4 tūkst. eurų. Socialinės apsaugos ir darbo ministerija vaikų dienos centrų veiklai skyrė dotaciją – 149,5 tūkst. eurų.

Priemonėje „NVO programų rėmimas“ – 32 tūkst. eurų: 12,0 tūkst. eurų – prisidėti prie neįgaliųjų nevyriausybinių organizacijų veiklos programų (pagal finansavimo tvarką prie valstybės biudžeto skirtų lėšų savivaldybė turi prisidėti 20 proc.); 2 tūkst. eurų - senjorų klubui „Pilnatis“; 2,0 tūkst. eurų - Plungės rajono buvusių tremtinių NVO „Paliesti tremties“; 2 tūkst. eurų - transporto paslaugoms įvairioms NVO pagal atskirus prašymus; 12 tūkst. eurų - Cukrinio diabeto klubui skirto specialaus automobilio, pritaikyto neįgaliųjų poreikiams, išlaikymui ir paslaugų teikimui; 2 tūkst. eurų - VšĮ Plungės vyrų krizių centrui.

39 proc. suplanuotas išlaidų didėjimas priemonėje „Socialinėms pašalpoms ir kompensacijoms skaičiuoti ir mokėti“ (su dotacija ir iš likučio skirta suma). Įvertinus padidėjusį gavėjų skaičių ir skiriamų išmokų sumą socialinėms pašalpoms ir kompensacijoms išmokėti numatyta 0,5 mln. eurų daugiau, nei 2021 m. buvo panaudota.

Priemonėje „VšĮ Plungės rajono savivaldybės ligoninės programa“ - 120 tūkst. eurų prisidėti prie ligoninės įsigyjamo kompiuterinio tomografo. Sveikatos ir socialinės apsaugos komiteto 2021 m. rugsėjo 21 d. posėdyje nutarta skirti iki 20 proc. pirkinio vertės įnašą.

Priemonėje „Plungės rajono seniūnijų veikla“ – 9,3 tūkst. eurų Žemaičių Kalvarijos seniūnijai ir 3,2 tūkst. eurų Plungės miesto seniūnijai, vykdant Savivaldybės tarybos 2021 m. rugsėjo 29 d. sprendimą Nr. T1-233: „121. Lėšos, gautos pardavus Savivaldybės nekilnojamąjį turtą, pervedamos į Savivaldybės biudžetą ir naudojamos: 50 proc. - seniūnijos, kurioje buvo parduotas turtas, Strateginiame veiklos  plane numatytoms priemonėms įgyvendinti,  ir 50 proc. - kitoms Savivaldybės biudžeto reikmėms.“

2022 m. planuojama tęsti pradėtus vykdyti projektus iš ES ir VIPA lėšų (biudžete numatyta 2,6 mln. eurų), prie kurių reikalingas Savivaldybės prisidėjimas. Kadangi skolintis galima tik 1 519,6 tūkst. eurų, tai dar 1 348,4 tūkst. eurų numatyta priemonėje „Investicijų ir kiti projektai (prisidėti prie projektų)“ (pridedama 4 lentelė).

Priemonei „Projektinės veiklos organizavimas, siekiant pritraukti investicijas“ numatyta 33 tūkst. eurų (pridedama 5 lentelė).

Priemonei „Vietos bendruomenių iniciatyvų skatinimas“ numatyta 72,3 tūkst. eurų (pridedama 5 lentelė).

Priemonei „Plungės dekanato aptarnaujamų parapijų rėmimas“ numatyta 20 tūkst. eurų (pridedama 5 lentelė).

Priemonei „Architektūros ir teritorijų planavimo proceso organizavimas“ numatyta 189,9 tūkst. eurų (pridedama 6 lentelė).

Priemonei „Kultūros vertybių apsaugos organizavimas“ numatyta 58,4 tūkst. eurų (pridedama 7 lentelė).

Priemonei „Savivaldybės infrastruktūros objektų planavimas, priežiūra ir statyba“ numatyta 600 tūkst. eurų (pridedama 8 lentelė).

Priemonei „Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti“ numatyta 100 tūkst. eurų kaimiškųjų seniūnijų kelių priežiūrai, ir jų nuo sniego valymui.

2021 m. ir 2022 m. išlaidų savarankiškosioms funkcijoms palyginimas pateiktas 12 lentelėje (pridedama 12 lentelė).

**Sprendimo 4 priedas**

Valstybinėms funkcijoms vykdyti Savivaldybei skirtos tikslinės dotacijos – 3 888,966 tūkst. eurų, arba 7,4 % visų biudžeto išlaidų. Palyginti su 2021 metais, dotacijos padidėjo 469,7 tūkst. eurų.

Savivaldybė 2022m. vykdys 22 funkcijas, kaip ir 2021 metais. Valstybei nuosavybės teise priklausančių melioracijos ir hidrotechnikos statinių valdymui ir naudojimui patikėjimo teise užtikrinti lėšų paskirstymas pateiktas 9 lentelėje (pridedama 9 lentelė).

2021 m. ir 2022 m. išlaidų valstybinėms funkcijoms vykdyti palyginimas pateiktas 10 lentelėje (pridedama 10 lentelė).

**Sprendimo 5 priedas**

Ugdymo reikmėms finansuoti numatyta 12 090,1 tūkst. eurų, arba 23,1 % visų biudžeto išlaidų, ir yra 1 672,6 tūkst. eurų daugiau negu buvo panaudota 2021 metais.

**Sprendimo 6 priedas**

Dotacijos – 4 219,314 tūkst. eurų, arba 7,8 visų biudžeto išlaidų:

Socialinės apsaugos ir darbo ministerija skyrė 208,4 tūkst. eurų dotaciją nepasiturintiems gyventojams padidėjusioms būsto šildymo išlaidoms kompensuoti.

Valstybės biudžeto dotacija „Savivaldybių viešosioms bibliotekoms dokumentams įsigyti“ – 40,448 tūkst. eurų numatyta priemonėje „Plungės rajono savivaldybės viešosios bibliotekos veikla“.

2022 metais, kaip ir ankstesniaisiais, Specialiajam ugdymo centrui skirta tikslinė dotacija - 620,4 tūkst. tūkst. eurų.

Socialinės apsaugos ir darbo ministerija skyrė 149,5 tūkst. eurų dotaciją akredituotai vaikų dienos socialinei priežiūrai organizuoti, teikti ir administruoti.

36 tūkst. eurų dotacija - biudžetinių įstaigų vadovaujančių darbuotojų minimaliems pareiginės algos koeficientams padidinti paskirstyta ir numatyta įstaigose: po 4,6 tūkst. eurų - Plungės sporto ir rekreacijos centrui ir M. Oginskio meno mokyklai, 22,4 tūkst. eurų - Plungės socialinių paslaugų centrui, 2,4 tūkst. eurų – Viešajai bibliotekai ir 2 tūkst. eurų – Kultūros centrui.

224 tūkst. eurų - pedagoginių darbuotojų, išlaikomų iš savivaldybių biudžetų lėšų, darbo užmokesčiui didinti paskirstyta ir numatyta įstaigose: 11 tūkst. eurų - lopšeliui-darželiui „Nykštukas“, 16,9 tūkst. eurų - lopšeliui-darželiui „Pasaka“, 12 tūkst. eurų - lopšeliui-darželiui „Raudonkepuraitė“, 15 tūkst. eurų - lopšeliui-darželiui „Rūtelė“, 11,4 tūkst. eurų - lopšeliui-darželiui „Saulutė“, 25 tūkst. eurų - lopšeliui-darželiui „Vyturėlis“, 35,1 tūkst. eurų - Platelių meno mokyklai, 97,6 tūkst. eurų - M. Oginskio meno mokyklai.

Priemonėje „Neformaliojo vaikų švietimo programa“ - 202,1 tūkst. eurų - neformaliajam vaikų švietimui.

Priemonėje „Plungės socialinių paslaugų veikla“ – 119,366 tūkst. eurų - asmeninei pagalbai teikti ir administruoti.

Dar nėra visos informacijos apie ministerijų patvirtintas lėšas Plungės rajono savivaldybės investicijų projektams vykdyti.

Savivaldybės biudžetas bus tikslinamas metų eigoje, kai ministerijos paskirstys lėšas savivaldybių projektams finansuoti.

Nepatvirtintos ir lėšos savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti.

Priemonėje „Europos Sąjungos, kitos tarptautinės finansinės paramos lėšos“ numatyta 2 537,8 tūkst. eurų 17-kai projektų (pridedama 3 lentelė).

**Sprendimo 7 priedas**

Savivaldybės biudžetinių įstaigų planuojamų gauti pajamų paskirstymas. Iš viso – 1 193,4 tūkst. eurų, arba 2,3 % biudžeto išlaidų.

**Sprendimo 8 priedas**

Šiame priede nurodyta, kaip paskirstomi 2021 metais nepanaudotų biudžeto lėšų likučiai – 2 820,4 tūkst. eurų:

1. Tikslinės paskirties lėšos – 1 239,1 tūkst. eurų – pagal tikslinę paskirtį paskirstomos priemonėms:

1.1. „Investicijų ir kiti projektai (Europos Sąjungos ir kitos tarptautinės finansinės paramos lėšos)“ – 484,5 tūkst. eurų;

1.2. „Žemėtvarkos proceso (darbų) organizavimas“ – 88 tūkst. eurų;

1.3. „Savivaldybės ir Socialinio būsto fondo plėtra“ – 118,3 tūkst. eurų;

1.4. „Specialioji aplinkos apsaugos rėmimo programa“ – 100 tūkst. eurų;

1.5. „Komunalinių atliekų surinkimui ir tvarkymui“ – 420,9 tūkst. eurų;

1.6. įstaigų pajamų likučiai – 27,4 tūkst. eurų:

1.6.1. „M. Oginskio meno mokyklos veikla“ – 7,8 tūkst. eurų;

1.6.2. „Žlibinų kultūros centro veikla“ – 0,2 tūkst. eurų;

1.6.3. „Savivaldybės administracijos veikla“ – 19,4 tūkst. eurų.

2. Ne tikslinės paskirties lėšos – 1 581,3 tūkst. eurų:

2.1. „Paskolų grąžinimas “ – 681,3 tūkst. eurų;

2.2. „Keleivių ir moksleivių pavėžėjimas“ – 500 tūkst. eurų;

2.3. „Socialinėms pašalpoms ir kompensacijoms skaičiuoti ir mokėti“ – 400 tūkst. eurų.

**Sprendimo 9 priedas**

Išlaidų paskirstymas pagal programas.

2022 m. biudžeto projektas parengtas pagal asignavimų valdytojus ir pagal programas, numatytas Plungės rajono savivaldybės 2022 – 2024 m. strateginiame veiklos plane.

11 lentelėje išdėstyta, kokia dalis 2021 – 2022 m. biudžeto išlaidų (su likučiais) tenka kiekvienai programai.

11 lentelė

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Asignavimai pagal valstybės funkcijas | 2020 m. pradžioje, tūkst. eurų | Struk-tūra proc. | 2021 m. pradžioje, tūkst. eurų | Struk-tūra proc. | 2022 m. projektas, tūkst. eurų | Struk-tūra proc. | 2022 m. palyginimas su 2021 m. | |
| +,- | proc. |
| Ugdymo kokybės ir modernios aplinkos užtikrinimo programa | 16737,9 | 36,2 | 18663,7 | 38,6 | 21947,2 | 41,9 | 3283,5 | 118 |
| Ekonominės ir projektinės veiklos programa | 8727,7 | 18,9 | 9263,4 | 19,2 | 6155,5 | 11,7 | -3107,9 | 66 |
| Teritorijų planavimo programa | 251,7 | 0,5 | 247,8 | 0,5 | 353,3 | 0,7 | 105,5 | 143 |
| Socialiai saugios ir sveikos aplinkos kūrimo programa | 5916,1 | 12,8 | 5975,1 | 12,8 | 8897,9 | 17 | 2922,8 | 149 |
| Savivaldybės aplinkos apsaugos programa | 1693,6 | 3,7 | 2001,1 | 4,1 | 1866,9 | 3,5 | -134,2 | 93 |
| Kultūros ir sporto programa | 2524,3 | 5,5 | 2700,4 | 5,6 | 2768,8 | 5,3 | 68,4 | 103 |
| Savivaldybės veiklos vykdymo programa | 7720,2 | 16,7 | 9094,6 | 18,4 | 9570,2 | 18,2 | 475,6 | 105 |
| Infrastruktūros objektų priežiūros ir ūkinių subjektų rėmimo programa | 2618,5 | 5,7 | 351,8\* | 0,8\* | 880,0\* | 1,7\* | 528,2 | 250 |
| Iš viso: | 46190,0 | 100 | 48297,9 | 100 | 52439,8 | 100 | 4141,9 | 109 |

\* nežinomos lėšos savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti.

**Parengto sprendimo projekto tikslas** – patvirtinti Plungės rajono savivaldybės 2022 metų biudžetą, racionaliai planuoti ir naudoti Savivaldybės finansinius išteklius, siekiant vykdyti asignavimų valdytojų programas.

**Suderinamumas su Lietuvos Respublikos galiojančiais teisės norminiais aktais.**

Neprieštarauja.

**Biudžeto lėšų poreikis sprendimui įgyvendinti.**

Plungės rajono savivaldybės 2022 metų biudžeto apimtis: pajamos – 48 099,78 tūkst. eurų. 1 519,6 tūkst. eurų skolintų lėšų planuojama prisidėti prie vykdomų investicijų projektų finansavimo ir panaudoti 2021 metais nepanaudotų biudžeto lėšų likutį – 2 820,4 tūkst. eurų.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| Ekonomikai | Taip |  |
| Finansams | Taip |  |
| Socialinei aplinkai | Taip |  |
| Viešajam administravimui | Taip |  |
| Teisinei sistemai | Taip |  |
| Kriminogeninei situacijai | Taip |  |
| Aplinkai | Taip |  |
| Administracinei naštai | Taip |  |
| Regiono plėtrai | Taip |  |
| Kitoms sritims, asmenims ar jų grupėms | Taip |  |

**Sprendimo projekto rengėjai -** Plungės rajono savivaldybės administracijos Finansų ir biudžeto skyriaus specialistai.

Finansų ir biudžeto skyriaus vedėja Daiva Mažeikienė